Herr Nilsen

Herr Nilsen er en pub/bar og konsertscene i Oslo. Den ligger i første etasje i C.J. Hambros plass 5, tvers ovenfor Oslo tinghus, og har rundt 150 plasser.

Stedet arrangerer konserter innen de fleste sjangre, selv om det i oppstarten var en ren jazzklubb. Oslo Jazzforum har avholdt konserter i lokalet siden 1996.  Østkanten Bluesklubb, New Orleans Workshop Jazzklubb og Norsk Americana Forum har også faste arrangementer her. En periode på 2000-tallet var Herr Nilsen en del av prosjektet Nasjonal jazzscene.«Nyopprustede Cosmopolite er blitt Nasjonal jazzscene», i Dagbladet 15. august 2005. Jazzklubben New Orleans har også hatt sin base her. I 2015 fikk Espen Nilsen, som driver stedet, Ella-prisen, Oslo Jazzfestivals hederspris.«Ella-prisen til Herr Nilsen», på nettstedet Jazznytt 11. august 2015; besøkt 30. januar 2016.

Herr Nilsen startet opp i 1993, og fikk navnet sitt fra initiativtakeren Espen Nilsen, som ønsket å erstatte Club 7, som ble nedlagt i 1985.

Referanser

Eksterne lenker


Kategori:Serveringssteder i Oslo
Kategori:Jazzklubber i Norge